Тры лыжкі
*Іван Муравейка*

Недалёка,

Ды высока,

У хацінцы між сукоў

Белабокая Сарока

Гадавала трох сынкоў.

Большы зваўся Кра-кра-кра,

А сярэдні сын — Кра-кра,

А маленькі самы — Кра.

— Вы ўжо выраслі. Пара

Вам, сынкі, за працу брацца, —

Кажа ім Сарока-маці. —

Трое вас, братоў, а ў нас —

Тры грады на ўсіх якраз.

Хутка, лёгенька ўтрох

Вы праполеце гарох.

А праполеце, дык вам

На абед я кашы дам.

...Час абеду падыходзіць,

А што робіцца ў гародзе?

Кра ўсю градку прапалоў,

А Кра-кра — усяго палову.

А дзе дзеўся Кра-кра-кра?

Спіць на ўзмежку: хра-хра-хра.

Сарока-варона

Па прыпечку скакала,

Дзеткам лыжкі

Давала.

Большаму сыну — маленькую лыжку,

Сярэдняму сыну — большую крышку,

А са́маму меншаму — большую самую.

— Я кашу зварыла вам смачную, манную.

Кра-кра-кра пытае ў мамы:

— Растлумачце мне, чаму

Кра між нас маленькі самы,

А лыжку большую яму?.